Josep Maria Sert

**José María SERT Badía** aŭ katalune **Josep Maria SERT i Badía**, Barcelono, 21-a de decembro 1874 - Barcelono, 27-a de novembro 1945) estis hispana pentristo. Li estis ĉefe konata kiel murpentristo, ricevante multajn komisiojn por ornami kaj publikajn kaj privatajn konstruaĵojn, atingante konsiderindan internacian sukceson.

## Biografio
Li ekkarieris en kontakto kun katolikaj artetosoj. En 1899 li translokiĝis al Parizo, kie li kontaktiĝis kun la Nabi-grupo, precipe kun Maurice Denis. En la franca ĉefurbo, li atingis sian unuan sukceson per mendo de la dekoraciisto Siegfried Bing por krei ornamajn plafonajn panelojn por la pavilono, kiun lia establaĵo, ''L'Art Nouveau*, starigis ĉe la Universala Ekspozicio de Parizo en 1900. En la sama jaro, li ricevis mendon por ornami la Katedralon de Vic, kaj tiun someron Sert vojaĝis al Italio por studi la grandajn verkojn de murornamado. De tiam, Sert dividis sian tempon inter Barcelono kaj Parizo, same kiel multaj lokoj tra la mondo, kie liaj servoj estis petitaj.

[eta|maldekstre|*Forpelo de la komercistoj el la Templo'', en la Katedralo de [Vic.]]
Dum la Unua Mondmilito, li funkciis kiel kontaktulo inter la franca ŝtato kaj la katalunaj fabrikantoj, kiuj liveris ekipaĵon al la Aliancitaj armeoj, pro kio li estis premiita per la Legio de Honoro. Simile, dum la Dua Respubliko, li funkciis kiel kultura ataŝeo por la artoj ĉe la hispana ambasadejo en Parizo. La detruo de lia verko en la Katedralo de Vic en 1936, same kiel la atenco kontraŭ lia amiko Jaume Serra, kanoniko de Viko, igis lin aliĝi al la frankismo; tamen, li ne estis artisto aparte ŝatata de la nova registaro.

Sert estis unu el la artistoj implikitaj en la diversaj operacioj celantaj protekti la verkojn de la Muzeo Prado dum la Hispana Enlanda Milito, verkoj kiuj estis metitaj sub la protekton de la Ligo de Nacioj en Ĝenevo. Meze de februaro 1939, li estis nomumita, kune kun Eugenio d'Ors, por inventarii la pentraĵojn kaj aliajn artaĵojn tie konservitajn.

Li ricevis multajn honorojn kaj rekonojn, kiel ekzemple tiun de Honora Akademiano de la Reĝa Akademio de Belaj Artoj de Sankta Fernando (1929).

## Bibliografio
* Del Castillo Yurrita, Alberto (1947). *Josep Maria Sert, su vida y su obra*. Barcelona: Argos.
* AA. VV. (1994). *Diccionario de pintores y escultores españoles del siglo XX*. Madrid: Forum Artis. ISBN 84-88836-13-9.
* AA. VV. (1999). *La nostra gent. Història de Catalunya*. Vol. III – El temps del Modernisme. Barcelona: Plaza & Janés. ISBN 84-01-60755-8.
* Ainaud de Lasarte, Joan (1991). *La pintura catalana. Del segle XIX al sorprenent segle XX.* Barcelona: Carroggio. ISBN 84-7254-273-4.
* Bozal, Valeriano (2000). *Summa Artis. Pintura y escultura españolas del siglo XX (1900-1939)*. Madrid: Espasa Calpe. ISBN 84-239-5479-X.
* Fontbona, Francesc; Miralles, Francesc (1985). *Història de l’art català. Del modernisme al noucentisme (1888-1917)*. Barcelona: 62. ISBN 84-297-2282-3.
* Fornells Angelats, Montserrat (2006). *Los lienzos de José María Sert en la iglesia de San Telmo de Donostia-San Sebastián*. San Sebastián: Amigos del Museo San Telmo / Donostia Kultura - San Telmo Museoa. ISBN 8489668-59-0.
* Molist Badiola, Miquel (2015). ''Els murals de Sert a la Catedral de Vic, Los murales de Sert en la catedral de Vic. Sert's Murals in Vic Cathedral. L'oeuvre de Sert à la Cathédrale de Vic*. Barcelona: M. dels Sants. ISBN 978-84-608-4902-5.
* Pascual i Rodríguez, Vicenç (1997). *Sert, el darrer pintor muralista*. Barcelona: Publicacions de l’Abadia de Montserrat. ISBN 84-7826-792-1.
* *Josep María Sert, el archivo fotográfico del modelo*, S. Sebastián, 2012. Kun art. de Juan Naranjo.
* *Sert, le titan a l'œuvre*, Parizo, RMN, Jeu de Paume, 2012.
* *Josep María Sert, el archivo fotográfico del modelo'', Madrid, M. Cultura, 2012. Kun art. de María Bolaños.

## Eksteraj ligiloj 
* Las pinturas de José María Sert en Palma de Mallorca
* José María Sert en Museo de San Telmo.

Kategorio:Hispanaj pentristoj
Kategorio:Murpentraĵoj